**Să-i pui tu titlu**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu mă atinge iar, mințeai,

mușcând cuvintele de gât până la sânge,

dar știi și tu că ceea ce ajunge

la mine în urechi e ce-ți doreai

și ceea ce privirea vorbele-ți înfrânge.

Mi-am ascuțit în flori de câmp de mac

toți dinții neschimbați de lapte

și am mușcat adânc cu ei din noapte

din gâtu-i, înfometat precum un brac,

lăsând cuvintele să le înghiți aproape moarte.

De botu-mi umed, ca de-un bici

atârnă șoapte sfâșiate

în timp ce îmi săpai pe spate

cu unghiile morminte mici.